આદિત્યની પત્ની અલકા, ભાસ્કરની પત્ની ભાવિકા અને એ બંનેની મોટી નણંદ શાલિની એ ત્રણેય પાછળની સીટ પર બેઠાં હતાં. વિભાકર સાવકી બહેન શાલિનીથી સાડાચાર વર્ષ મોટો હતો. એ છતાં નાનપણથી જ એ બંને વચ્ચેનો સંબંધ એવો હતો કે એ વિભાકરને તુંકારે જ બોલાવતી હતી. અત્યારે કારની ગતિ વધી કે તરત એણે વિભાકરને સૂચના આપી. ‘હાલમાં આપણી ગ્રહદશા નબળી ચાલે છે અને સમયનું કોઈ બંધન નથી એટલે પ્લીઝ, શાંતિથી ધીમે ધીમે ચલાવ.’